Är isch vom Amt ufbotte gsy, am Fritig vor de Nüne,  by Schtraf, im Unterlassigsfall, im Houptgebäud, Block zwo,  Im Büro 146 persönlich go z'erschiine,  Und isch  zum Houptiigang am Halbi Nüüni inecho.      Vom Iigang, d'Schtäge uf, und de nach rächts het är sech gwändet,  isch dür'ne länge Gang, de wider rächts und de graduus,  de zrügg, und wider links, bis wo der Korridor het gändet,  de wider zrügg und gradus - witer meh und meh konfus.      I sött doch - het er dür die lääre Gäng grüeft - vor de Nüne,  by Schtrof im Ungerlassigsfall im Houptgebäud Block Zwo,  im Büro 146 persönlech ga erschiine  und  dür die lääre Gäng do het me s'Echo ghört derfo.      Hie bin'i - het är dänkt - scho gsy, nei dert bim Egge chumme  ni veillecht wider... nei s'isch s'isch anders - warum geit's jetz da,  i ha doch gmeint... aha.. jetz no dert vorne einisch ume,  was isch de das, da geits... jetz weis i nümme won'i schtah.      Und dä wo isch ufbotte gsy am Fritig vor de Nüne,  by Schtrof im Ungerlassigsfall im Houptgebäud Block Zwo,  im Büro 146 persönlech ga  z'erschiine,  isch immer witergloffe und isch nie meh ume cho.      Mani Matter Lyrics